[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Rahandusministeerium hekseldas Kallase Elektrilevi jutupunktid saepuruks"}, {"text_idx": "#000006", "text": "Teisipa\u0308eva o\u0303htul Eesti Televisioonist peaminister Kaja Kallase intervjuud ja\u0308lgides saavad televaatajad muu hulgas ma\u0308ngida ma\u0308ngu, missuguse mo\u0303tte nad a\u0308ra tunnevad. Selle tarbeks valmistasid valitsuse kommunikatsioonibu\u0308roo ja rahandusministeerium ette kirjavahetuse, kus toodi va\u0308lja viis vo\u0303imalikku jutupunkti."}, {"text_idx": "#000007", "text": "Kirjavahetus pandi 10. jaanuaril varahommikul u\u0308les rahandusministeeriumi avalikku dokumendiregistrisse, kuid veidi enne kella 10 ehk va\u0308hem kui u\u0308ks tund pa\u0308rast ERR-i loo ilmumist oli dokument sealt kadunud. ERR esitas selle kohta pa\u0308ringu ja lo\u0303una paiku oli dokument taas avalik."}, {"text_idx": "#000009", "text": "\"Palun vaadake u\u0308le, kas allolevad jutupunktid vajaksid kohendamist/ta\u0308iendamist,\" kirjutas valitsuse meediano\u0303unik Piret Tipner rahandusministeeriumile juba 2. jaanuaril. Intervjuu pidi esialgu toimuma 5. jaanuaril, kuid lu\u0308kkus peaministri haigestumise to\u0303ttu 10. jaanuarile."}, {"text_idx": "#000010", "text": "Mo\u0303tted, mille kohta no\u0303u ku\u0308siti, puudutasid ko\u0303ik Elektrilevi ja Eesti Energia lahutamist ning peaministri meeskond lootis, et ehk lisab rahandusministeerium Kallase mo\u0303tetele pisut analu\u0308u\u0308si."}, {"text_idx": "#000011", "text": "\"Olen juba aastaid olnud seda meelt, et Elektrilevi tuleb Eesti Energiast eraldada.\""}, {"text_idx": "#000012", "text": "Mis on argumendiks? Kui on soov lahendada seela\u0308bi na\u0308iline huvide konflikt, kus elektritootjal ei oleks teoreetilist eelist teiste elektritootjate ja -mu\u0308u\u0308jate ees, et ei saaks tarbijate kohta infot vo\u0303i vo\u0303rgu arendamise eeliseid oma tootmisest la\u0308htuvalt, siis seda tuleks ka o\u0308elda."}, {"text_idx": "#000013", "text": "Samas oleks korrektne o\u0308elda ka seda, et mitte u\u0308htegi rikkumist ei ole u\u0308kski ja\u0308relevalve asutus ta\u0308naseni taoliste teoreetiliste rikkumiste kohta algatanud. Lisaks oleks korrektne mainida, et Elektrilevi neutraalsuse tagamiseks on riik hiljuti teinud seadusandlikke muudatusi, kus Elektrilevi no\u0303ukogus ei tohi olla u\u0308htegi Eesti Energia u\u0308leja\u0308a\u0308nud kontserni to\u0308o\u0308tajat/juhti ning Eesti Energia ei saa otsustada mitte u\u0308htegi konkreetset Elektrilevi investeeringut."}, {"text_idx": "#000014", "text": "\"EL 2019. aasta direktiiv na\u0308eb ette, et u\u0308le 100 000 tarbijaga jaotusvo\u0303rguettevo\u0303tja tuleb jaotamisega mitteseotud tegevusest eraldada. Seejuures ei tohi see ettevo\u0303te enam tegeleda vabaturu teenuste pakkumisega.\""}, {"text_idx": "#000015", "text": "Jah, direktiiv no\u0303uab eraldi juriidilise keha olemasolu taolisele jaotusvo\u0303rgule, kuid lubab u\u0308heselt integreeritud kontserni, kus on tagatud jaotusvo\u0303rgu so\u0303ltumatus emaettevo\u0303ttest. O\u0303igusliku ja praktilise poole pealt la\u0308htuvalt on ko\u0303ik tingimused ta\u0308na Eestis ta\u0308idetud, sh ta\u0308nase kontserni struktuuriga ei ole Konkurentsiamet leidnud ametlikult u\u0308htegi probleemi, et Eesti Energiale ettekirjutusi teha."}, {"text_idx": "#000016", "text": "\"Selle direktiivi ja\u0308rgi peavad Elektrilevi ka\u0308sutuses olema Eesti Energiast so\u0303ltumatud varad.\""}, {"text_idx": "#000017", "text": "Elektrilevi so\u0303ltumatuse tagamiseks on hiljuti rakendatud so\u0303ltumatu no\u0303ukogu mudel, misla\u0308bi on kogu otsustuspa\u0308devus varade koosseisu/ka\u0308sutuse u\u0308le Elektrilevis. U\u0308htlasi on Elektrilevi otsustuspa\u0308devuses, milliseid teenuseid sisse ostetakse ja mida tehakse majasiseselt, sh saab so\u0303ltumatult otsustada, millised reorganiseerimisega Enefit Connecti viidud tegevused soovib tagasi tuua ning Connectil pole o\u0303igust keelduda."}, {"text_idx": "#000018", "text": "\"Praegu on olukord, kus Eesti Energia saab vo\u0303tta ta\u0308nu Elektrilevi nullriskiga varadele odavamalt laenu. See raha ei la\u0308he aga elektrivo\u0303rgu, vaid Eesti Energia riskantsete investeeringute jaoks. Siin on ka u\u0308ks po\u0303hjus, miks elektriliinidesse on ja\u0308a\u0308nud vajalikud investeeringud tegemata.\""}, {"text_idx": "#000019", "text": "Eesti Energia saab odavamat laenu ta\u0308nu sellele, et kontsern on koos tugevam ehk riskid on paremini maandatud kui ettevo\u0303tted u\u0308ksikuna. Va\u0308ide, et Elektrilevi oleks nullriskiga a\u0308ri, ei ole korrektne, sest intress peegeldabki tegevuse riskitaset ning kontsernisiseselt laenu andes on Eesti Energia kohustatud tu\u0308tarettevo\u0303tetele laenu andma nende riskispetsiifikast la\u0308htuva turutasemel intressiga. Seeto\u0303ttu on Elektrilevi laenu intressitasemed madalamad sellest, millise intressiga on Eesti Energia ise tervele kontsernile raha laenanud."}, {"text_idx": "#000020", "text": "Elektrilevi riskisus on madalam kontserni teistest tegevustest ta\u0308nu reguleeritu hinnamehhanismile, mis peaks tagama lisaks kulude katmisele ka mo\u0303istliku tootluse. Samas on tariifimetoodika selline, mis ei taga kulude katmist automaatselt. \"Hea\" na\u0308ide sellest on 2022. aasta, kui kaoelektri hinnato\u0303usu to\u0303ttu on Elektrilevi ca 50 mln rohkem kulusid kandnud ning lo\u0303petab majandusaasta kahjumiga ning tariife saab metoodikast tulenevalt korrigeerida 12-kuulise viitega. Selle viitperioodi ajal peab aga kontsern tagama Elektrilevi finantseerimise."}, {"text_idx": "#000021", "text": "Elektriliinide investeeringutele on omaniku ootustega seatud eesma\u0308rgiks pidev kvaliteedi kasv ja rikete va\u0308hendamise no\u0303ue. Samas on paralleelseks ootuseks, et tariifid pu\u0308siksid La\u0308a\u0308nemere piirkonna vaates konkurentsivo\u0303imelised, et tagada Eesti ettevo\u0303tluskeskkonna konkurentsivo\u0303imet."}, {"text_idx": "#000022", "text": "Finantseerimisallikates ei ole olnud mitte mingisugust probleemi investeeringute kavandamisel \u2013 kui oleks panustatud rohkem, siis sellevo\u0303rra rohkem oleks kasvanud ka u\u0308lekandetariifid."}, {"text_idx": "#000023", "text": "Oluline on va\u0308lja tuua ka see, et ko\u0303ik vo\u0303rguettevo\u0303tted peavad koostama vo\u0303rgu arengukavad, milles planeerivad vajalikke investeeringuid. Need arengukavad koosko\u0303lastab konkurentsiamet, kellel on o\u0303igus no\u0303uda arengukava muutmist, kui na\u0308evad, et see ei tagaks vo\u0303rgu kvaliteeti. Senimaani ei ole konkurentsiamet Elektrilevi vo\u0303rgu arengukavasid kunagi koosko\u0303lastamata ja\u0308tnud."}, {"text_idx": "#000024", "text": "\"2021 suvel tegime valitsuses otsuse Elektrilevi EE-st eraldada. Praeguseks on selle kohta valminud ka analu\u0308u\u0308s, mis pakub eraldamisprotsessis erinevaid lahendusi.\""}, {"text_idx": "#000025", "text": "Analu\u0308u\u0308sist on korrektne ra\u0308a\u0308kida siis, kui valitsus on jo\u0303udnud seda arutada."}, {"text_idx": "#000026", "text": "ERR esitas pa\u0308ringu, mis po\u0303hjusel ja kelle no\u0303udmisel vahepeal dokument avalikust dokumendiregistrist eemaldati, millele vastas rahandusministeeriumi kommunikatsiooniosakonna juhataja Elina Kink: \"Rahandusministeerium ei vastandu mingil moel peaministrile, ko\u0303nealune info on to\u0308ine kirjavahetus, kus nagu oluliste teemade puhul ikka - selgitatakse ja tuuakse va\u0308lja nii poolt kui vastuargumendid. On to\u0303si, et tavapa\u0308raselt ei ole see mo\u0303eldud avalikuks teabeks ning info on avalikuks saanud inimliku eksituse to\u0303ttu. Samas ei ole seal ka midagi saladuslikku - lihtsalt kontekst on uudise lugejale puudu.\""}, {"text_idx": "#000027", "text": "Rahandusministeeriumi asekantsler Kaur Kajak lisas pa\u0308rastlo\u0303unal, et rahandusministeerium ei oma Elektrilevi vo\u0303imaliku eraldamise teemal eraldiseisvat seisukohta ega vastandu mingilgi moel peaministrile."}, {"text_idx": "#000028", "text": "\"Lo\u0303pliku seisukoha kujundab sel teemal siiski valitsuskabinet juba la\u0308hina\u0308dalatel ja lahendus to\u0308o\u0308tatakse va\u0308lja koosto\u0308o\u0308s Eesti Energia uue juhiga.\""}, {"text_idx": "#000029", "text": "Kajak meenutas, et peaminister on pikalt ra\u0308a\u0308kinud Elektrilevi eraldamise vo\u0303imalusest, seda on toetanud 2019. aastal toonase rahandusministri Toomas To\u0303niste tellitud analu\u0308u\u0308s."}, {"text_idx": "#000030", "text": "\"Ka konkurentsiameti 2022. aasta hinnangus leitakse, et Elektrilevi omandiline eraldamine Eesti Energia kontsernist aitaks kaasa Elektrilevi tegevuse parema la\u0308bipaistvuse ja so\u0303ltumatuse tagamiseks.\""}, {"text_idx": "#000033", "text": "Kirjavahetus oli kella 10-ni leitav rahandusministeeriumi avalikust dokumendiregistrist. Autor/allikas: ERR"}, {"text_idx": "#000037", "text": "Akkermann: riigieelarve puuduja\u0308a\u0308ki tuleks va\u0308hendada 400-450 miljonit aastas"}, {"text_idx": "#000039", "text": "Merilai: jutupunktid on poliitikule nagu konspekt"}, {"text_idx": "#000042", "text": "Ma\u0308tik so\u0303itis end maanteeratturite EM-il esiku\u0308mnesse"}, {"text_idx": "#000047", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000054", "text": "Erik Kalda: Eesti on u\u0308he vene noorte po\u0303lvkonna maha maganud"}, {"text_idx": "#000060", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000070", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000073", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]